郭仲微見過問疾
作者：宋祁
朝代：宋

paragraphs: 薄宦真何補，居然滯拙艱。
無心圖作佛，有疾願藏山。
臂率愁肌減，毛驚暮領斑。
未能吳客問，誰恨越人彎。
學倦書刀廢，呼慵博雉閒。
寧慚局轅下，爲恥醉墦間。
直道胡論枉，空言分合刪。
蒼蠅徒擾擾，狂猘自{口顔}{口顔}。
上客迂飛蓋，窮閻問閉關。
餘光照徒壁，高辯破連環。
感激排非聖，棲遲觸怒頑。
十年休賦蜀，二始欲睎顔。
昔有彈冠進，今將襆被還。
春休晴絮白，日入暝霞殷。
舊産平臺側，新田潁水灣。
吾游如不遂，巖樾試重攀。